Ma yella d taḥkayt tis snat, d tagi i ɣezzifen, tettal-s taḥkayt n yiwen n uwadem isemmaas Belɛid At Ɛli « Winnat », uqbel ad tt-id-yawi iɛeggen-d qbel belli ha-tan ad yeḥbes tasiwelt (nemmeslay-d fell-as deg uḥric-nni agzam n tsiwelt), nyen yebda taḥkayt-is, tikkest-a ɣezzifet ad d-nekkes- kan taseddart tamezwarut akked tneggarut i wakken ad d-nefk amedya, (tella deg wamud) Taḥkayt-a n winnat, yules-d deg-s umsawal belli Winnat-a yeɣra yefhem, yewwi-d yid-s lɛeqliya n yiṛumyen, ula asmi yezweǧ, ur yeɛni ara tameṭṭut-is mebla ma tebɣa, ibedd ɣur-s s leḥnana d waṭas n leqder, maca ur iɛeṭṭel ara zwaǧ-nsen, mmsebran tewwi yid-s aqcic. Yiwen wass tameṭṭut-is, Tinnat, teḥka-asent akk i sut taddart amek i tesɛedda iḍ-ines amenzu n zzwaǧ netta d urgaz-is. Anect-n yeǧǧa-d lǧerḥ d ameqran deg wul n Winnat.